Давойна

**Давойна** (*Давойн*, *Давэйна*, *Давэйн*, *Давэна*) — мужчынскае імя і вытворнае ад яго прозьвішча.

## Паходжаньне

Давін, пазьней Дэвайн (Dawin, Dewen, Dewein) — імя германскага паходжаньня. Іменная аснова -даў(г)- (імёны ліцьвінаў Даўгерд, Даўгер, Даўят; германскія імёны Daugaard, Dauharjis, Dowyatt) паходзіць ад гоцкага daug 'годна', бургундзкага daugjis 'здольны, годны', а аснова -вуйн- (-войн-, -вун-) (імёны ліцьвінаў Войнар, Войнат, Гервойна; германскія імёны Wunar, Voinot, Geruuni) — ад старагерманскага wunna, гоцкага wunands 'шчаснасьць, задаволенасьць', ісьляндзкага vænn 'прыемны', нямецкага gewohnt 'задаволены' або ад асновы -він- (-вайн-). Такім парадкам, імя Давойна азначае «годны да шчасьця».

Варыянты імя ў гістарычных крыніцах: *Dowoyn Wysigirdonis* (18 студзеня 1401 году); *Ywasconis Dowoynowicz*, *Iwaschconis Dowoynowicz* (1 верасьня 1431 году); *Olechno Dowoynowicz* (15 кастрычніка 1432 году); *Andruschko Dowoynowicz* (27 лютага 1434 году); *Olechnone Dowoynowycz* (15 верасьня 1434 году); *Olechno Dowoynowicz Lidensis, capitanei* (7 лютага 1435 году); *Ивашку Довоиновичу*, *Ондрюшко Довоинович(ъ)*, *Олехно Довоиновичъ* (9 лістапада 1449 году); *Олехно Довойновичь* (8 студзеня 1452 году, 29 лістапада 1459 году); *Andrea Dowoynowicz* (23 красавіка 1452 году); *Oliechno Dowoynowicz* (6 красавіка 1459 году); *Iwaszko Dowoynowicz*, *Olechno Dowoynowicz* (25 траўня 1460 году); *Oliechno Dowoynowycz* (19 ліпеня 1470 году); *Jacobus Dewoiniowicz Blotna, domicellus castri Droichensis* (12 ліпеня 1489 году); *homines… Dowoyno* (3 чэрвеня 1494 году); *Jacobus Dovoynovicz* (24 ліпеня 1499 году); *Iacobus Dowoynowycz… Georgius Dowoynowycz* (9 верасьня 1501 году); *Petro Dovoynovycz* (3 кастрычніка 1501 году); *Jacobo Dowoynowycz… Georgio Dowoynowycz* (23 кастрычніка 1501 году); *Georgius Dovoynowycz… Andreas Dovoynowycz* (30 кастрычніка 1501 году); *до пана Зуба Довоиновича* (25 ліпеня 1509—1512 гадоў); *земль пустовскихъ там же у [[Высокі Двор|Высокодворском]] повете… Довоиновщину Ниневичов* (21 ліпеня 1516 году); *Петрашко Довоинович* (да 1533 году); *dominus Joannes Dowoinowicz* (23 сакавіка 1533 году); *панъ Станислав Станиславович Довойна* (21 лютага 1547 году); *Marcin Dawojna* (1797 год); *Agata Doweyn* (1805 год); *Jozefa Doweyno* (1815 год); *Marcjanna Doweno* (1818 год); *Anna Daweyna* (1820 год); *Michal Dawejn* (1848 год).

## Носьбіты
* Давойна Вісігердавіч ( па 1401) — літоўскі баярын; меў сыноў Івана (Івашку), Алехну і Андрэя (Андрушку), пачынальнік роду Давойнаў
* Станіслаў Андрэевіч Давойна ( 1566) — дзяржаўны дзяяч Вялікага Княства Літоўскага, староста бабруйскі, кобрынскі і пінскі
* Станіслаў Юхнавіч Тамашэвіч Давайновіч — расенскі зямянін, які ўпамінаецца ў 1585 годзе
* Мікалай Тамковіч Давойна — дзяржаўны дзяяч Вялікага Княства Літоўскага, стольнік смаленскі ў 1701—1705 гадох
* Уладзіслаў Давойна Салагуб ( 1714) — дзяржаўны дзяяч Вялікага Княства Літоўскага, скарбнік берасьцейскі
* Мікалай Давойна Салагуб ( па 1724) — дзяржаўны дзяяч Вялікага Княства Літоўскага, чашнік вількамірскі, браслаўскі і берасьцейскі
* Ян Міхал з Давойна Салагуб (каля 1697—1748) — дзяржаўны дзяяч Вялікага Княства Літоўскага, лоўчы і падскарбі вялікі літоўскі, ваявода берасьцейскі
* Казімер Давойна Сьвяцкі — дзяржаўны дзяяч Вялікага Княства Літоўскага, ротмістар аршанскі і крайчы полацкі

З XVII ст. прыдомкам Давойна карысталіся літоўскія шляхецкія роды Сьвяцкіх, Сыльвэстровічаў і Салагубаў.

Дэвойны (Dewojna) — літоўскі шляхецкі род зь Вільні.

Давойны гербу Шэліга — літоўскі шляхецкі род з ваколіцаў Сьвянцянаў.

Дэвэйны, Давойны-Лук’янскія і Давойны-Петрашэвічы — літоўскія шляхецкія роды.

Давойна (Dowojna, Dowoyna) — прозьвішча, зафіксаванае ў XIX стагодзьдзі ў ваколіцах Сувалкаў.

## Глядзіце таксама
* Даўга
* Война

## Крыніцы

## Літаратура
* 

Катэгорыя:Мужчынскія імёны